bruttotonn
Store norske leksikon,Teknologi og industri,Transport,Sjøfart og skipsindustri,Skipstekniske og nautiske begrep,Skipstekniske begrep
Bruttotonn (BT) er et volummål for å beregne et skips størrelse. Bruttotonn er totalvolumet av alle lukkede rom som er i bruk på et skip. Bruttotonnasje må ikke forveksles med skipets mål for vekt, som er deplasement. Et skips tonnasje er av interesse for ulike nasjoners handelsflåter og hvilke avgifts-, sikkerhets- og skatteregler som er gjeldene for et gitt fartøy.
Tidligere ble måleenheten bruttoregistertonn benyttet om skipets størrelse, men ble erstattet med bruttotonn etter Skipsmålingskonvensjonen i 1969, og tatt i bruk fra 1982. Bruttotonn og bruttoregistertonn er relativt like måleenheter, men selve målingen foregår ulikt, og bruttotonn ble standardisert etter 1982. Beregning av bruttotonnasje Et bruttotonn tilsvarer 100 kubikkfot som igjen tilsvarer 2,83 kubikkmeter. Dersom dette volumet fylles med ferskvann, vil vekten være omtrent 2,83 tonn. Utregningen av bruttotonnasje følger «Forskriften om måling av skip og flyttbare innretninger» fastsatt av Sjøfartsdirektoratet.For å beregne bruttotonnasje brukes formelen: BT = K x V   V er det totale volum av alle lukkede benyttede rom i kubikkmeter  K er en koeffisient som varierer mellom 0,22 og 0,32    Formelen for utregning av koeffisienten K er:  K = 0,2 + 0,02 x logV De aktuelle koeffisientene finnes også i skipsmålingsforskriften til Sjøfartsdirektoratet.Formelen blir dermed: BT = (0,2+0,02 x logV) x V For eksempel har fergen MF Landegode et volum på cirka 20 000 kubikkmeter, og en benytter koeffisienten 0,286, som da blir:  BT= 0,286 x 20 000  = 5720 Containerskip Fartøy som frakter gods i containere kan ikke måles på samme vis grunnet dets åpne struktur. Likevel finnes det ulike regler og målemetoder knyttet til antallet containere et skip kan frakte. Ved måling tar man utgangspunkt i delvis standardiserte mål for én container, gjerne kalt twenty-foot equivalent unit (TEU). Det finnes ulike mål på disse containerne ettersom Den internasjonale standardiseringsorganisasjonen (ISO) ikke har kommet til enighet om hvilke mål som skal være gjeldende standard. Av den grunn deles containere opp i ulike kategorier som aa, bb, cc og d, ut fra hvilke dimensjoner de har. Les mer i Store norske leksikon tonnasje skipsfart kanal handelsskip Eksterne lenker Lovdata: Forskrift om måling av skip og flyttbare innretninger